stanford-oval/wikipedia huggingface dataset:
Hanna Pylväinen

| Hanna Pylväinen> Henkilötiedot |
| --- | --- |
Syntynyt: 1984 tai 1985
Ammatti:  kirjailija
Kirjailija
Tuotannon kieli: englanti
Esikoisteos:  We Sinners (2012)
Palkinnot
 Whiting-palkinto (2012) 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Hanna Pylväinen (s. 1984 tai 1985) on yhdysvaltalainen amerikansuomalainen kirjailija, jonka teos The End of Drum-Time on 2023 National Book Award -ehdokkaana. Se oli hänen toinen romaaninsa. We Sinners oli ilmestynyt 2012 opinnäytetyön kautta.
Nuoruus ja uran alku

Pylväinen kasvoi Detroitin esikaupunkialueella perheessä, jonka kummankin vanhemman isovanhemmat olivat kotoisin Suomesta. Perhe oli lestadiolainen, mutta Pylväinen itse jätti lestadiolaisuuden 21-vuotiaana. Lapsuudenkodissa ei ollut televisiota, joten hän luki paljon ja pitää mahdollisena, että uskontaustan takia hänestä tuli myöhemmin kirjailija.
Pylväinen kävi Mount Holyoke Collegea, ja maisteriksi hän valmistui Michiganin yliopistosta. Pylväisen opinnäytetyön kautta syntyi hänen ensimmäinen romaani We Sinners (2012), joka kertoi kasvuajasta lestadiolaisperheessä. Hän sai siitä Whiting-palkinnon, joka annetaan vuosittain kymmenelle nousevalle kirjailijalle.
Toinen romaani The End of Drum-Time

Pylväisen toinen romaani The End of Drum-Time ilmestyi vuonna 2023. Se kertoo fiktiivisen tarinan ruotsinsaamalaisesta papista Lars Levi Laestadiuksesta ja tämän tyttäristä ja sijoittuu 1850-luvun Lappiin. Romaanissa Laestadius yrittää käännyttää pienen kylän saamelaisia, mutta hänen tyttärensä rakastuu paikalliseen poronhoitajaan.
Pylväinen tutki lestadiolaisuuden historiaa jo ensimmäistä kirjaa tehdessään ja tapasi 2008 uskontotieteen emeritusprofessorin Juha Pentikäisen. Tältä Pylväinen kuuli kristittyjen käännytystyöstä saamelaisten parissa, ja termin rumpuajan loppu, joka viittaa myös romaanin nimeen. Pylväinen tutki toista romaaniansa varten myös saamelaisten kulttuuria ja vieraili Lapissa kymmenen vuoden aikana kuusi kertaa. Hän asui Lapissa eräässä saamelaisperheessä sekä Nils-Aslak Valkeapään kotimuseon taiteilijaresidenssissä. Lisäksi hän konsultoi saamelaistaustaista yhdysvaltalaista tohtoria Ellen Marie Jenseniä.
The End of Drum-Time valittiin ehdokkaaksi kansalliseen kirjapalkintoon.
Aiheesta muualla

Kotisivut (englanniksi)
Hannele Luukkainen

| Hannele Luukkainen |
| --- | --- |
 Hannele Luukkainen vuonna 2011.
Kansanedustaja
 22.3.1991–23.3.1995  
Ryhmä/puolue:  vihreät
Vaalipiiri:  Helsinki
Henkilötiedot
Syntynyt: 19. helmikuuta 1950 (ikä 74) Helsinki
Ammatti:  valtiotieteen lisensiaatti, taloustutkija
Tiedot
Puolue:  kokoomus, vihreät
Aiheesta muualla
Kotisivu
Hannele Marja-Liisa Luukkainen (s. 19. helmikuuta 1950 Helsinki) on suomalainen poliitikko ja eläinaktivisti, joka toimi vihreiden kansanedustajana vuosina 1991–1995. Myöhemmin hän on edustanut kokoomusta Helsingin kaupunginvaltuustossa.
Elämä

Luukkainen työskenteli tutkijana Suomen Pankissa 1973–1991 ja Säästöpankkiliitossa 1983–1984. Hän oli myös Kansantaloudellisen yhdistyksen sihteeri 1985–1987.
Luukkainen toimi Helsingin eläinsuojeluyhdistys HESY ry:n puheenjohtajana vuosina 1986-2014. Hänet tunnetaan etenkin kodittomien kissojen puolestapuhujana. Hävittyään HESY:n puheenjohtajavaalit vuonna 2014 Luukkainen on toiminut hallituksen jäsenenä vuonna 2014 perustetussa Kuono ry:ssä. Hänet valittiin HESY:n puheenjohtajaksi jälleen kevään 2016 vuosikokouksessa.
Luukkainen toimi pitkään Suomen Liikenneliiton SuLi ry:n puheenjohtajana, mutta luopui tehtävästä huhtikuussa 2006.[lähde? ] Hän teki aloitteen kaupunkipyörien hankkimisesta Helsinkiin ja on muutenkin ajanut kevyen- ja joukkoliikenteen asiaa.[lähde? ] Luukkainen oli alullepanijana ja tiedottajana joulukuussa 2018 avatussa "Rajat räiskeelle" -kansalaisaloitteessa, jonka tavoitteena oli kieltää ilotulitteet muilta kuin ammattilaisilta.
Luukkainen kannatti julkisesti kokoomuksen presidenttiehdokas Sauli Niinistöä vuoden 2006 presidentinvaaleissa. Elokuun lopussa hän loikkasi vihreistä kokoomukseen ja oli ehdolla vuoden 2007 eduskuntavaaleissa ja vuoden 2011 eduskuntavaaleissa Helsingin vaalipiiristä, muttei tullut valituksi. Luukkainen putosi Helsingin kaupunginvaltuustosta vuoden 2012 kunnallisvaaleissa.
Luukkainen osallistui vuonna 2013 televisiosarja Diilin 5. tuotantokauteen, mutta putosi kilpailusta ensimmäisessä jaksossa.
Aiheesta muualla

Hannele Luukkaisen kotisivut
Haus am Werderschen Markt

Haus am Werderschen Markt.
Kartassa punaisella Haus am Werderschen Markt (altbau) ja ulkoministeriön uusi lisärakennus (neubau).
Haus am Werderschen Markt on Berliinin historiallisessa keskustassa Spreejoen länsirannalla sijaitseva virastorakennus, jossa on vuodesta 1999 alkaen toiminut Saksan ulkoministeriö. Talo on Tempelhofin lentoaseman jälkeen Berliinin toiseksi suurin rakennus.
Talo rakennettiin vuosina 1934–1940 Saksan valtionpankin eli Reichsbankin uudeksi taloksi ja sen suunnitteli arkkitehti Heinrich Wolff. Suunnitelmia talon rakentamisesta Reichsbankille oli ollut jo ennen ensimmäistä maailmansotaa, mutta ne päästiin toteuttamaan vasta 1930-luvulla. Vuonna 1933 järjestettyyn kutsukilpailuun osallistui 30 arkkitehtia, joukossa monia tunnettuja modernistisia arkkitehteja, kuten Walter Gropius ja Ludwig Mies van der Rohe. Kyseessä oli Saksan viimeinen arkkitehtuurikilpailu, jossa olivat vapaasti edustettuina kaikki 1920-luvun arkkitehtuurisuuntaukset. Rakennuksen sai kuitenkin suunniteltavakseen uuden valtakunnankanslerin Adolf Hitlerin vaikutuksesta Reichsbankin rakennusjohtaja Wolff. Suuren rakennuskompleksin tieltä jouduttiin hävittämään monia Friedrichswerderin alueen historiallisia rakennuksia ja neljä vanhaa katua. Kurstrassen yli rakennettu kävelysilta yhdisti rakennuksen Reichsbankin vanhaan taloon kadun toisella puolella.
Rakennus vaurioitui jonkin verran toisessa maailmansodassa ja ylemmät kerrokset paloivat. Talossa toimi vuosina 1945–1949 Berliinin kaupunginkonttori ja vuosina 1949–1959 Itä-Saksan valtiovarainministeriö. Vuodesta 1959 sitä käytti Itä-Saksaa hallinneen Sosialistisen yhtenäisyyspuolueen (SED) keskuskomitea, ja käytännössä koko maata johdettiin tästä rakennuksesta. Puolueen ylin johto eli politbyroo kokoontui toisessa kerroksessa. Kun läheinen Tasavallan palatsi jouduttiin sulkemaan asbestiongelmien vuoksi, Itä-Saksan parlamentti eli volkskammer otti entisen SED:n rakennuksen parlamenttitalokseen viimeisten toimintakuukausiensa ajaksi vuonna 1990. Siellä hyväksyttiin myös sopimus Saksojen yhdistämisestä.
Rakennus muutettiin vuosina 1996–2000 arkkitehti Hans Kollhoffin suunnitelmien mukaisesti Saksan liittotasavallan ulkoministeriön käyttöön. Sitä täydennettiin vuosina 1997–1999 rakennetulla lisärakennuksella.
Aiheesta muualla

Kuvia tai muita tiedostoja aiheesta Haus am Werderschen Markt Wikimedia Commonsissa
Das Haus am Werderschen Markt (esite rakennuksen historiasta) (saksaksi) ja (englanniksi) Auswärtiges Amt
Hanhilampi (Kangasniemi)

| Hanhilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°59′29″N, 26°36′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.066
Mittaustietoja
Pinnankorkeus:  104,7 m  
Pituus:  340 m  
Leveys:  260 m  
Rantaviiva:  1,196 km  
Pinta-ala:  4,837 ha  
Saaria:  ei saaria 
 fiHanhilampi 
Hanhilampi  on Etelä-Savossa Kangasniemellä  kirkonkylän lähellä sijaitseva lampi.
Maantietoa

Lampi on 340 metriä pitkä, 260 metriä leveä, ja sen pinta-ala on 4,8 hehtaaria. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 104,7 metriä mpy.
Hectorin joululevy

| Hectorin joululevy Hector |
| --- | --- | --- |

Studioalbumin tiedot
 Julkaistu: 2018
 Tuottaja(t): Mortti Koskelin
 Tyylilaji: joulumusiikki
 Kesto: 23.34
 Levy-yhtiö: Sony Music
Listasijoitukset
 27. (albumilista)    10. (fyysinen albumilista)
Hectorin muut julkaisut
| Hauras 2014 | Hectorin joululevy 2018 |   |
Hectorin joululevy on Hectorin joulualbumi, joka julkaistiin joulumarkkinoille 2018. Levy sai tyrmäävän arvion Arttu Seppäseltä Keskisuomalaisessa jo otsikossaan: "Surullisen koomista joulua" ja itse arviossa: "Tiedote lupasi taas liikaa."
Kappaleet

Kotiin aattoillaksi – 2.47
Jouluinen tarina – 4.01
Joululaulu Finnmarkenissa – 2.18
Jouluyö, juhlayö (Uutiskatsaus) – 2.40
Tää ei oo se joulu – 2.49
Joulurauhaa – 2.48
Armo, rauha, rakkaus – 3.45
Me käymme joulun viettohon – 2.22
Helen Morgan

Helen Morgan voi viitata seuraaviin:
Helen Morgan (1902–1941), kapakkalaulajatar
Helen Morgan (1951–), vuoden 1974 Miss Maailma -kilpailun voittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Helen Morgan”, voi hakea sivunnimihaulla, laajalla sivunnimihaulla tai tekstihaulla.
Harvester of Sorrow

| ”Harvester of Sorrow” Metallica |
| --- | --- | --- |

Singlen tiedot
 Albumilta: ...And Justice for All
 Äänitetty : 1988, One on One Studios, Los Angeles, California
 Julkaistu: 28. elokuuta 1988
 Formaatti: CDS, LP
 Tekijä(t): James Hetfield, Lars Ulrich
 Tuottaja(t): Flemming Rasmussen, Metallica
 Tyylilaji: thrash metal
 Kesto: 05.46
 Levy-yhtiö: Elektra
Listasijoitukset
  Suomen virallinen lista: 1.
Metallican muut singlet
| ”Master of Puppets” 1986 | ”Harvester of Sorrow” 1988 | ”Eye of the Beholder” 1988 |
Harvester of Sorrow on thrash/heavy metal -yhtye Metallican kappale, joka julkaistiin 28. elokuuta 1988 ensimmäisenä singlenä ...And Justice for All -studioalbumilta. Kappale on albumin tunnetuimpia kappaleita ”Onen” sekä ”Blackenedin” lisäksi. Metallican esitettyä kappaleen Moskovassa 1991 se nousi suurempaan suosioon. Kappaleen sanoitukset viittaavat ihmiseen, joka kärsii vihaa ja surua. Kappale on albumin kuudes kappale, ja ensimmäisinä nauhoitettujen joukossa.
Kappale on tempoltaan hidas, mutta aggressiivinen ja sisältää raskaan kitarariffin.
Single nousi Suomen virallisen listan sijalle 1.
Kokoonpano

James Hetfield – laulu, rytmikitara
Lars Ulrich – rummut
Kirk Hammett – soolokitara
Jason Newsted – basso
Käännös suomeksi
Helen Merrill

Helen Merrill (s. 21. heinäkuuta 1929) on yhdysvaltalainen jazzlaulaja.
Merrill syntyi New Yorkissa kroatialaisille maahanmuuttajavanhemmille ja aloitti uran jo teini-iässään. Hän on julkaissut useita levytyksiä 1950-luvulta saakka ja tehnyt yhteistyötä tunnettujen muusikoiden, kuten Gil Evansin kanssa.
Merrill oli aikoinaan naimisissa Aaron Sachsin kanssa. Poika Alan Merrill on seurannut vanhempiensa jalanjälkiä ja luonut uran musiikin alalla itsekin.
Helen Parkhurst

Helen Parkhurst
Helen Parkhurst (3. tammikuuta 1887[lähde? ] – 1. kesäkuuta 1973 New Milford, Connecticut) oli yhdysvaltalainen kasvatustieteilijä.
Parkhurst kehitti uudenlaisen koulutuskonseptin (The Dalton Plan) ja  perusti ajatustensa testaamiseksi kokeilukoulun (The Dalton School), jossa oppilaat työskentelivät oman hyväksytyn opintosuunnitelmansa mukaan. Kokeita ja arvostelua ei ollut. Sen asemesta oppilaat esittivät raportteja edistymisestään opettajilleen. Pysyviä luokkia ei iän eikä millään muullakaan perusteella ollut. Siksi Dalton-koulua pidetään yhtenä luokattoman järjestelmän esimuotona.
Helen Morrison

Helen Morrison (s. 9. heinäkuuta 1942) on yhdysvaltalainen oikeuspsykiatri ja koulutukseltaan lääketieteen tohtori. Hän asuu Chicagossa, Illinoisissa. Hänet tunnetaan parhaiten tavoitteestaan pyrkiä ymmärtämään sarjamurhaajien psyykeä. Hän on haastatellut itse yli 80 sarjamurhaajaa.
Hänen tutkimuksensa pääalue on ollut etsiä sarjamurhaajia yhdistäviä persoonallisuustekijöitä. Hän on julkaissut noin 125 akateemista tutkimusta ja kirjan My Life Among the Serial Killers: Inside the Minds of the World's Most Notorious Murderers.
Morrison on kehittänyt 30 vuoden aikana oman haastattelumenetelmänsä, joka vaatii pitkiä, vähintään useita tunteja kestäviä yhtäjaksoisia haastatteluja. Hänen menetelmänsä pohjautuu näkemykseen, jonka mukaan sarjamurhaajat osaavat matkia erinomaisesti normaalia käytöstä; matkimista on kuitenkin vaikea pitää uskottavasti yllä yhtäjaksoisesti. Hän haastattelee tavallisesti tekijöitä vuosien ajan, kun oikeudenkäynti on jo ohi.
Näiden haastattelujen perusteella Morrison esittää seuraavat väitteet:
Sarjamurhaajilla ei ole varsinaista persoonallisuutta; heidän persoonallisuutensa on enemmänkin kokoelma erilaisia rooleja ja naamioita, joita he vaihtelevat tarpeen mukaan.
Vaikka sarjamurhaajat voivat olla käytökseltään hyvinkin miellyttäviä, heidän charminsa katoaa, jos he joutuvat useiden tuntien mittaiseen jatkuvaan kuulusteluun. Tämä johtuu rasituksesta; koska charmi ja persoonallisuus ovat keinotekoisia, niitä ei voi pitää yllä loppumattomiin.
Kun ylläpidetty persoonallisuusrakennelma hajoaa, sarjamurhaajat vajoavat eläimelliseen olotilaan. Tässä tilassa heidän inhimillisyydestään ei näy jälkeäkään; he ovat pelkkiä pakonomaisten mielihalujen (ja toisinaan vihan) täyttämiä olentoja.
Sarjamurhaajat välttävät tekojensa moraalisten seurauksien kohtaamisen, koska heidän persoonallisuutensa on jakautunut ja disassosioitunut, joten he eivät ymmärrä tekojensa merkitystä.
Morrison on tutkinut rikostapauksia eri kulttuureista ja aikakausilta. Tämän pohjalta hän väittää, että mikäli sarjamurhaajat saavat psykiatrista hoitoa ja tajuavat, mitä ovat tehneet, he tekevät poikkeuksetta itsemurhan.
Morrison todisti John Wayne Gacyn oikeudenkäynnissä puolustuksen erikoisasiantuntijana. Omaiset lahjoittivat Gacyn ruumiin tieteelle, ja hänen aivojaan säilytetään Morrisonin kellarissa.
Harvest Moon (SNES)

| Harvest Moon |
| --- | --- |

Kehittäjä:  Amccus
Julkaisija:  JP Pack-In-Video NA Natsume EU Nintendo
Jakelija:  Nintendo eShop
Ohjaaja:  Setsuko Miyakoshi Ken Takahashi
Tuottaja:  Yasuhiro Wada
Taiteilija:  Kenji Koyama
Säveltäjä:  Tsuyoshi Tanaka
Pelisarja:  Harvest Moon
Julkaistu:  JP 9. elokuuta 1996NA kesäkuu 1997EU 29. tammikuuta 1998
Lajityyppi:  maatilasimulaatio, roolipeli
Pelimuoto:  yksinpeli
Ikäluokitus:  ESRB: Lapsista aikuisille 
Alusta:  SNES
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK      : 
Harvest Moon on vuonna 1996 Super Nintendolle julkaistu Harvest Moon -pelisarjan ensimmäinen peli, jossa pelaaja huolehtii maatilasta. Pelaaja voi viljellä erilaisia kasveja sekä kasvattaa lehmiä ja kanoja. Tämän lisäksi pelaaja voi hakata puuta talon rakentamista varten sekä mennä naimisiin jonkin läheisen kylän tytön kanssa.
Aiheesta muualla

Harvest Moon MobyGamesissa (englanniksi)
Harvest Moon -pelisarja
| --- | --- |
Pääsarjan pelit:   Harvest Moon  Harvest Moon GB  Harvest Moon GBC  Harvest Moon 64  Harvest Moon 2  Back to Nature  Harvest Moon 3  For Girls  Save the Homeland  Friends of Mineral Town  A Wonderful Life  More Friends of Mineral Town  Another Wonderful Life  A Wonderful Life Special Edition  Harvest Moon DS  Magical Melody  Portable  Sprite Station for Girls  The Island I Grew Up On  Tree of Peace  Harvest Moon Online 
Spinoff-pelit:   Innocent Life  Rune Factory  Puzzle de Harvest Moon
Helen O’Connell

O’Connell elokuvassa Dorseyn veljekset vuodelta 1947.
Helen O’Connell (23. toukokuuta 1920 – 9. syyskuuta 1993) oli yhdysvaltalainen laulaja.
O’Connell syntyi Limassa, Ohiossa. Hän aloitti vuonna 1939 yhteistyön Jimmy Dorseyn kanssa; hänen tunnetuimmat äänitteensä, kuten ”Green Eyes”, ”Amapola” ja ”Tangerine”, ovat 1940-luvun alkuvuosilta.
O’Connell tuli uransa aikana tunnetuksi myös televisiosta, ja hänellä oli yhteen aikaan oma show’nsa. Hän vetäytyi mentyään naimisiin vuonna 1943, mutta käynnisti uransa jälleen 1950-luvulla. Hän oli mukana juontamassa Miss USA ja Miss Universe -kilpailuja vuosina 1972–1980.
O’Connell oli naimisissa kaikkiaan neljästi – viimeinen puoliso oli muusikko Frank De Vol. O’Connell kärsi C-hepatiitista, joka aiheutti maksasyövän ja hänen kuolemansa San Diegossa 73-vuotiaana.
Highway to Hell (täsmennyssivu)

Highway to Hell voi viitata:
Highway to Hell (albumi), vuoden 1979 albumi AC/DC:lta
”Highway to Hell”, albumin nimikappale
Stairway to Heaven/Highway to Hell
Valtatie helvettiin (engl. Highway to Hell), vuoden 1992 elokuvan pääosissa Chad Lowe ja Kristy Swanson
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Highway to Hell”, voi hakea sivunnimihaulla, laajalla sivunnimihaulla tai tekstihaulla.
Herrainpäivät

Herrainpäivät eli herrainkokous (ruots. herredag) oli Ruotsissa myöhäiskeskiajalta 1600-luvulle asti käytetty nimitys maallisen ja hengellisen ylimystön kokouksesta. Herrainpäivät kehittyivät valtaneuvoston kokouksista, joihin kutsuttiin neuvoston ulkopuolisia ylimyksiä. Päiville alettiin 1400-luvulla kutsua myös porvariston ja talonpoikien edustajia. Näin herrainpäivistä kehittyi nelisäätyiset valtiopäivät. Herrainpäivät nimitys väistyi valtiopäivät nimityksen sijalta 1600-luvun aikana.
Yleensä herrainpäivät kutsuttiin koolle vain erityisen tärkeiden asioiden vuoksi. Tällaisia asioita olivat esimerkiksi kuninkaan tai valtionhoitajan vaali. Vallassa ollut hallitsija ei juurikaan kutsunut herrainpäiviä koolle.
Tanskassa kutsuttiin herrainpäiviksi (tansk. herredag) 1500- ja 1600-luvulla vuosittaista valtaneuvoston kokousta. Kokouksessa hallitsija ja neuvosto muodostivat maan korkeimman oikeusasteen.
Heavy hardcore

| Heavy hardcore |
| --- | --- |
Alkuperä:  Hardcore punk, Thrash metal, Crossover thrash
Tyypillisiä soittimia:  sähkökitara, basso, rummut
Heavy hardcore on hardcore punkin alalaji, joka on perinteistä hardcorea raskaampaa ja metallisempaa.
Heavy hardcorea ei tule sekoittaa toiseen hardcore punkista ja metallimusiikista kehittyneeseen tyylisuuntaukseen, metalcoreen, joka on huomattavasti heavy hardcorea melodisempaa.
Toisinaan heavy hardcoresta käytetään myös termejä beatdown hardcore, moshcore sekä tough guy hardcore.
Historia

Heavy hardcore kehittyi 80-luvun lopulla New York hardcore -bändien yhdistellessä musiikkiinsa elementtejä thrash metallista ja crossover thrashista. Tyylilajin pioneereja ovat bändit kuten Killing Time, Madball ja Sheer Terror. 90- ja 2000-luvulla kansainväliseen suosioon ovat nousseet muun muassa amerikkalaiset Hatebreed ja Terror sekä ruotsalainen Raised Fist.
Ensimmäisiä hardcorea punkia ja thrash metallia yhdistelleitä suomalaisbändejä on surmacoreksi musiikkiaan nimittävä helsinkiläinen Rytmihäiriö.
Myöhemmin perustetuista suomalaisista hardcore-bändeistä heavy hardcore -tyylisuuntaa edustavat esimerkiksi Cutdown, Down My Throat, No Second Thought, Quake the Earth, Ratface ja St. Hood.
2020-luvun suomalaisia heavy hardcore -julkaisuja ovat mm. helsinkiläisen Lähiöbotoxin albumi Itä-Metal.
Herrakunta

| Herrakunta |
| --- | --- |
 Herrakunta
 Koordinaatit: 60.4432°N, 24.3866°E 
Valtio:  Suomi
Maakunta:  Uusimaa
Seutukunta:  Helsingin seutu
Kunta:  Vihti
Hallinto:  
 – Asutustyyppi:  Kylä
Aikavyöhyke:  UTC+2
 – Kesäaika:  UTC+3
Herrakunta on Vihdin kunnan koillisosassa sijaitseva kylä. Herrakunnan alueella on aikanaan sijainnut useita säterikartanoita, joiden maat on aikojen kuluessa lohkottu. Herrakunnan alueella harjoitetaan edelleen aktiivista maataloutta ja alueella on lisäksi useita luomutiloja, joiden vuoksi peltoja on nimitetty leikkisästi luomulaaksoksi. Herrakunnan kylällä sijaitsee monitoimitalo.
Haapalampi (Seinäjoki)

| Haapalampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Seinäjoki
Koordinaatit:  62°35′07″N, 23°17′30″E
Vesistöalue ja valuma-alueen tietoja
Päävesistöalue:  Lapuanjoki
Mittaustietoja
Pinnankorkeus:  126,1 m 
Rantaviiva:  1,94 km 
Pinta-ala:  0,16 km² 
  [ ohje ]  
Haapalampi on Lapuanjoen vesistöalueeseen kuuluva keskikokoinen järvi Seinäjoen kaupungissa, Etelä-Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
Herasilmä

Sinisilmäinen kylmäverivarsa.
Herasilmä on hevosen tavanomaisesta mustanruskeasta poikkeava silmä, jonka iiris on vaalea, yleensä vaaleansininen. Toisin kuin tavallinen kauttaaltaan tumma hevosensilmä, herasilmä onkin ihmissilmän näköinen. Herasilmän voi aiheuttaa muun muassa silmän yli ulottuva, pigmentintuotantoa poistava valkoinen merkki tai kirjavuusalue, splashed white-kirjavuus, homotsygootti voikkoväritys tai samppanjaväritys. [lähde? ]
Aiheesta muualla

Kuvia tai muita tiedostoja aiheesta herasilmä Wikimedia Commonsissa
http://www.hevosmaailma.net/Varit/muut_merkit.shtml#herasilma (Arkistoitu – Internet Archive)
HK Stroitel Syktyvkar

| HK Stroitel Syktyvkar |
| --- | --- |

Koko nimi:  HK Stroitel Syktyvkar (ven. Строитель Сыктывкар)
Perustettu:  1947
Entiset nimet:  Dynamo-Syktyvkar (2007-08)
Kaupunki:  Syktyvkar, Komin tasavalta
Kenttä:  Respublikanskii Stadion (Republic Stadion)
– kapasiteetti:  16 000
Värit:                
Stroitel Syktyvkar (ven. Строитель Сыктывкар) on venäläinen jääpalloseura Komin tasavallan pääkaupungista Syktyvkarista.
Stroitel perustettiin vuonna 1947. Seura nousi ensimmäistä kertaa Neuvostoliiton mestaruussarjaan kaudeksi 1983-84, ja pelasi siitä lähtien yhtäjaksoisesti Neuvostoliiton/Venäjän liigassa, aina kauteen 2009-2010 saakka. Neuvostoliiton aikoina sen paras sijoitus oli vuoden 1986 viides sija. Seuran parhaat kaudet osuvat Neuvostoliiton hajoamisen jälkeisiin kausiin, se oli vuonna 1993 hopealla Venäjän liigassa, mikä on seuran historian paras saavutus. Kaudella 2007-2008  joukkue tunnettiin nimellä "Dinamo-Syktyvkar".
Stroitel pelasi kolme kautta, 2010-2013, toiseksi korkeimmalla sarjatasolla Venäjän jääpallon mestaruussarjassa. Seura nousi takaisin Superliigaan kaudeksi 2013-2014, voitettuaan mestaruussarjan 2013.
Saavutuksia

Venäjän mestaruushopeaa 1993
Neuvostoliiton cupin loppuottelussa 1985
Aiheesta muualla

http://www.syktclub.info/ (Arkistoitu – Internet Archive)
Heikki Lehti

Heikki Paavali Lehti (s. 30. heinäkuuta 1950 Punkalaidun) on aktiiviuransa päättänyt suomalainen estejuoksija. Hän edusti Turun Urheiluliittoa ja Turun Tovereita.
Kalevan kisoista Lehti saavutti 3 000 metrin esteistä pronssia vuonna  1979. Ennätyksikseen hän juoksi 1 500 metrillä ajan 3:50.38 vuonna 1980, 3 000 metrillä ajan 8:21.0 vuonna 1975, 5 000 metrillä ajan 14:13.34 vuonna 1976, 10 000 metrillä ajan 29:47.13 vuonna 1977 ja esteissä ajan 8:49.13 vuonna 1979. Virallisiin kilpailuihin Lehti ei ole osallistunut vuoden 1994 jälkeen.
Götz Schubert

| Götz Schubert |
| --- | --- |

Henkilötiedot
Syntynyt: 13. helmikuuta 1963 (ikä 61) Pirna, Saksan demokraattinen tasavalta
Ammatti:  näyttelijä
Näyttelijä
Merkittävät roolit:  Hitler (Mein Kampf, näytelmä)
Aiheesta muualla
IMDb
Götz Schubert (s. 13. helmikuuta 1963 Pirna, Saksan demokraattinen tasavalta) on saksalainen näyttelijä. Klassisen puhenäyttämön ohella Schubert on näytellyt useissa televisiosarjoissa ja -elokuvissa. Hänellä on ollut rooleja muun muassa sarjoissa Tatort ja KDD – Kriminaldauerdienst. Schubertin yksittäisiä roolitehtäviä ovat muun muassa Anne Frankin isä Otto Frank televisioelokuvassa Meine Tochter Anne Frank ja diktaattori Adolf Hitlerin rooli teatterilavalla.